Razvojem nogometnih klubova na području tadašnje općine Našice i okolice došlo je i do potrebe osnivanja Nogometnog središta. Tako je 1961. godine osnovan Nogometni podsavez u Našicama, a 1975. godine formiran je Nogometni savez općine Našice. Na tim temeljima je 1996. godine ustrojeno Nogometno središte Našice koje je sastavni dio Županijskog nogometnog saveza osječko-baranjska županija i Hrvatskog nogometnog saveza. Uz navedeno, Nogometno središte Našice je i član Športske zajednice Grada Našica. Kao što je već rečeno, razvojem nogometa i osnivanjem klubova došlo je do potrebe za osnivanjem našičkog nogometnog središta. Do tada su klubovi svoje igrače morali registrirati i ostale administrativne klupske poslove obavljati u Osijeku, što su i činili pojedinačno ili skupno. Iako su se klubovi osnivali u prvoj polovici i sredinom 20. stoljeća, većina klubova nije bila uključena u prvenstvena i ostala službena natjecanja, već su utakmice odigravali povremeno ( prijateljske i revijalne utakmice ). Poslije Drugog svjetskog rata, nakon osnivanja većeg broja klubova, sve više njih se uključivalo i u službena natjecanja.

Nogometno središte Našice
-------------------------

Nogometno središte Našice okuplja nogometne klubove s područja grada Našica ( 12 klubova ) i pet općina - Đurđenovac ( 6 klubova ), Feričanci ( 1 klub ), Koška ( 2 kluba ), D.Motičina ( 2 kluba ) i Podgorač ( 5 klubova ). Dakle, u sastavu Nogometnog središta Našice djeluje 28 klubova koji su sa svojih 47 natjecateljskih ekipa uključeni u natjecanja koja su pod ingerencijom Nogometnog središta Našice, a 13 natjecateljskih ekipa još sudjeluje u višim rangovima natjecanja budući da se pet naših klubova ( NK NAŠK, NK FEŠK, NK Vihor, NK Croatia, MNK Našice ) natječe u ligama koji su pod nadležnošću Hrvatskog nogometnog saveza, Središta Osijek i Županijskog nogometnog saveza Osječko-baranjske županije. Natjecanja pod okriljem Nogometnog središta Našice su slijedeća:

* 2. Županijska nogometna liga - Našice ( 2. ŽNL Našice )
* Liga Nogometnog središta Našice ( LNS Našice )
* Liga mladeži - juniori
* Liga mladeži - pioniri

Natjecanjima LNS Našice i Liga mladeži rukovode tijela izabrana od strane Izvršnog odbora te zajedno sa tijelima 2. ŽNL Našice koja su verificirana od strane Izvršnog odbora Županijskog nogometnog saveza Osječko-baranjske županije. U sklopu Nogometnog središta Našice djeluju još Zbor nogometnih sudaca Našice i Zbor nogometnih trenera NS Našice. Nogometno središte Našice organizira i Kup natjecanje uz sudjelovanje svih klubova a pobjednik kupa sudjeluje u kup natjecanju Županijskog nogometnog središta Osječko-baranjske županije.

Ostalo
------

Nogometno središte Našice, po uzoru na HNS, u kojem su umreženi klubovi prvog do trećeg stupnja natjecanja, prvo je u Hrvatskoj koje je u nižim ligama provelo umrežavanje svih svojih klubova putem interneta te vođenje sustava natjecanja prema službenom HNS-ovom sustavu COMET.

Popis klubova, liga i godina osnivanja
--------------------------------------

* Sezona 2013/14.

*3. HNL - istok*

* NK NAŠK Našice - 1919.

*Međužupanijska liga Osijek- Vinkovci*

* NK FEŠK Feričanci - 1927.
* NK Vihor Jelisavac - 1962.

*1. ŽNL Osječko-baranjska*

* NK Croatia Velimirovac - 1948.
* NK Motičina Donja Motičina - 1948.

*2.ŽNL Našice*

* NK Đurđenovac Đurđenovac - 1921.
* NK Iskrica Šaptinovci - 1948.
* NK Lila Lila - 1981.
* NK Lađanska Lađanska -1981.
* NK Martin Martin - 2009.
* NK Mladost Breznica Našička - 1948.
* NK Mladost Stipanovci - 1957.
* NK Omladinac Vukojevci - 1967.
* NK Poganovci Poganovci - 1971.
* NK Sloga Podgorač - 1921.
* NK Šipovac Našice - 1948.
* NK Zagorac Beljevina - 1949.
* NK Zoljan Zoljan - 1975.
* NK Željezničar Markovac Našički - 1946.

*Liga NS Našice*

* NK Brezik Brezik Našički - 1959.
* NK Dinamo Budimci - 1996.
* NK Lug Bokšić Lug - 1999.
* NK Omladinac Niza - 1963.
* NK Polet Bokšić - 1954.
* NK Slavonac Pribiševci - 1973.
* NK Slavonija Klokočevci - 1922.
* NK Seona Seona - 1973.
* NK Vuka Razbojište - 1977.

*Klub u stanju mirovanja*

* NK Ravnica Bijela Loza - 2009.

*2.Hrvatska malonogometna liga - istok*

* MNK Našice Našice - 2005.

*Ženski nogometni klubovi u stanju mirovanja*

* ŽNK Motičina Donja Motičina - 2001.
* ŽNK Vihor Jelisavac - 2002.

Izvor
-----

* 
* Arhivirano 2013-07-03 na Wayback Machine-u
* Dragutin Hripko "Sto godina nogometa u Hrvatskoj 1880 - 1980. "

Vanjske poveznice
-----------------

* Arhivirano 2016-05-22 na Wayback Machine-u
* 
* Arhivirano 2014-01-18 na Wayback Machine-u
* 

| * p
* r
* u
Nogometni klubovi u sastavu Nogometnog središta Našice |
| --- |
| NK Brezik Brezik Našički • NK Croatia Velimirovac • NK Dinamo Budimci • NK Đurđenovac • NK FEŠK Feričanci • NK Iskrica Šaptinovci • NK Lađanska • NK Lila • NK Lug Bokšić Lug • NK Martin • NK Mladost Našička Breznica • NK Mladost Stipanovci •NK Motičina Donja Motičina • NK NAŠK Našice • NK Omladinac Niza • NK Omladinac Vukojevci • NK Poganovci • NK Polet Bokšić • NK Seona • NK Slavonac Pribiševci • NK Slavonija Klokočevci • NK Sloga Podgorač • NK Šipovac Našice • NK Vihor Jelisavac • NK Vuka Razbojište • NK Zagorac Beljevina • NK Zoljan • NK Željezničar Markovac Našički • Nogometno središte Našice • MNK Našice |

| * p
* r
* u
Nogometna središta Županijskog nogometnog saveza Osječko-baranjske županije |
| --- |
| NS Beli Manastir • NS Donji Miholjac • NS Đakovo • NS Našice • NS Osijek • NS Valpovo |